“Real” Chempionlar Ligasi so‘nggi tur o‘yini uchun kengaytirilgan tarkibni e’lon qildi

Madridning “Real” klubi Yevropa Chempionlar Ligasi 6-turi doirasida “Borussiya Myunxengladbax”ga qarshi kechadigan uchrashuv uchun kengaytirilgan tarkibni e’lon qildi.

Zinedin Zidan qaydnomaga 21 nafar futbolchini kiritdi. Uchrashuvda yarim himoyachilar Martin Edegor, Federiko Valverde, hujumchilar Mariano Dias va Eden Azar jarohat sabab o‘yinda ishtirok eta olmaydi.
Shuningdek, koronavirusdan tuzalib safga qaytgan Luka Yovich mashg‘ulotlarda olgan jarohati bois madridliklarga yordam bera olmaydi.
“Real” va “Borussiya M” jamoalari o‘rtasidagi bahs Toshkent vaqti bilan 9-dekabrdan 10-dekabrga o‘tar kechasi 01:00 da boshlanadi.
“Real”ning qaydnomasi bilan tanishing:
Darvozabonlar: Tibo Kurtua, Andrey Lunin, Diyego Altube.
Himoyachilar: Daniel Karvaxal, Eder Militao, Serxio Ramos, Rafael Varan, Nacho Fernandes, Marselo, Alvaro Odriosola, Ferlan Mendi.
Yarim himoyachilar: Toni Kroos, Luka Modrich, Kazemiro, Isko, Alexandro Arribas.
Hujumchilar: Karim Benzema, Marko Asensio, Lukas Vaskes, Vinisius Junior, Rodrigo Goes.
Eslatib o‘tamiz, “Real” 7 ochko bilan 3-o‘rinda bormoqda, ushbu bahsdagi durang yoki g‘alaba madridliklarni pley-offga olib chiqadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!